cyanic-selkie/wikianc huggingface dataset:
Tower of London
Broad Arrow Tower
Broad Arrow Tower har i dag ei utstilling om kammeret slik det kan ha sett ut då Sir Simon dei Burley budde der. Han var privatlærar for den unge Rikard II og måtte søkje tilflukt der under bondeopprøret i 1381.
Constable Tower
Tårnet blei reist under Edvard I, men framstår i dag i stor grad som frå det 19. hundreår.
Martin Tower
I tudortida blei tårnet brukt som fengsel, og fleire innskrifter frå denne tida er bevarte.
Martin Tower var det første staden der kronregalia blei utstilt, i 1669. Dei var først på bakkenivå, mens vaktaren, Keeper of the Regalia, budde i etasjen over. I 1671 stal Thomas Blood regalia frå tårnet, men kom seg ikkje ut av festninga.
Brick Tower, Flint Tower og Bowyer Tower
Brick Tower, Flint Tower og øvste etasje av Bowyer Tower blei bygt opp att i det 19. hundreår. Det skal ha vore i Bowyer Tower at George Plantagenet, 1. hertug av Clarence blei avretta eller myrda i 1478.
Devereaux Tower
Devereaux Tower har namn etter Elizabeth I sin yndling Robert Devereux, 2. jarl av Essex, som var fange der etter avgangen; han blei avretta på Tower Green. Tårnet står ved det nordvestlege hjørnet av den indre borggarden, mot City of London.
Beauchamp Tower
Beauchamp Tower blei bygt av Edvard I kring 1281, og erstatta porthuset frå Henrik III si utviding. Interiøret viser at det blei brukt mykje tegl, noko som er eit kjenneteikn på bygningane frå Edvard I si tid, og var på den tida ein innovasjon i engelsk slottsbygging.
Tårnet har namn etter Thomas dei Beauchamp, 12. jarl av Warwick, som blei fengsla der av Rikard II frå 1397 til 1399. Det var spesielt eigna for fangar av høg rang, fordi det hadde eit stort kammer, og fordi det låg rett ved bustaden til konstabelen. Seinare sat blant anna John Dudley, 1. hertug av Northumberland og hans fem søner der, og under Elizabeth I døydde Philip Howard, 20. jarl av Arundel i tårnet.
Bell Tower
Bell Tower og ringmuren bort til Bloody Tower stammar frå den første utvidinga av Tower of London i 1190-åra. Dei stod då heilt nede ved elva. Tårnet blei truleg bygt i to fasar; den nedste etasjen er polygonal, mens den øvste er rund. I dei siste fem hundreår har ei klokke ringt kvar dag når portforbodet startar i Tower; den noverande klokka er frå 1651.
I tudortida sat ei rekkje høgtståande personar fengsla i Bell Tower, blant anna Thomas More, Arbella Stuart og truleg James Scott, 1. hertug av Monmouth. Ifølgje tradisjonen skal òg Elizabeth I ha sete der som prinsesse i Maria Is regjeringstid. Eit stykke av muren utanfor vert difor kalla Elizabeth Walk. Det er likevel meir sannsynleg at ho sat i Lanthorn Tower, som hadde ein langt høgare standard.
Bloody Tower
Bloody Tower var den opphavlege porten til den indre borggarden frå elvesida, inntil St. Thomas's Tower blei reist. Det øvre nivået blei bygt om under Edvard III, omkring 1360. På nedste nivå er vinsjen som styrer porten; opphavleg var det òg ein indre port. Kammeret i tårnet var eit luksushusvære. Det blei brukt til fleire fangar av høg rang, som erkebiskopane Thomas Cranmer og William Laud av Canterbury, og George Jeffreys, 1. baron Jeffreys.
Opphavleg heitte det Garden Tower, fordi det ligg ved sidan av løytnanten sin hage, men i løpet av tudortida fekk det namnet Bloody Tower, «Det blodige tårnet», fordi Jakob I under eit besøk i 1604 blei fortald at det var der prinsane i Tower blei myrda. Om dette er tilfelle vert ikkje visst; to skjelett som kan vere prinsane sin blei funne i nærleiken av White Tower i 1674, og det er ingenting anna enn eit gammalt rykte som knyter dei til Bloody Tower. To andre dødsfall fann derimot sikkert stad i Bloody Tower: Henry Percy, 8. jarl av Northumberland skøyt seg antagelig der i 1585 for å sleppe å bli dømet for landssvik og dermed få eigedommane til slekta inndrege (han kan òg ha blitt myrda), og i Jakob Is regjeringstid blei Sir Thomas Overbury forgifta i tårnet.
Tårnet er no møblert slik det kan ha sett ut mens Sir Walter Raleigh sat fengsla der i tretten år, frå 1603 til 1616. I denne perioden blei tårnet forhøgde og ein etasje til blei sett inn, slik at Raleigh og familien hans, som budde hos han, skulle få nok plass.
Queen's House
Queen's House er eit L-formet bindingsverksbygning i tudorstil. Det var opphavleg kjend som Lieutenant's House, og fekk sitt noverande namn først under dronning Victoria. Bygningen skiftar namn etter kva for kjønn monarken har. Resident Governor of the Tower of London, løytnanten sitt sidestykke, har bustaden sin der og huset er derfor ikkje ope for publikum.
Også i denne bygningen blei mange viktige fangar plasserte, under løytnanten sitt oppsyn. Etter tradisjonen var den første av dei Anne Boleyn og den neste Katarina Howard, Henrik VIII si andre og femte kone, som begge blei avretta på Tower Green. Det er mogeleg at Katarina blei halden der, men historia om Anne stemmer ikkje; bygningen blei reist i 1540, fire år etter at ho blei avretta. Det kan vere ein kjerne av sanning i historia, dersom ho blei plassert i bygningen som tidlegare låg på staden, men det virke usannsynleg at den hadde høg nok standard for ei dronning, sjølv ein som var dømet for landssvik. I rådskammeret i den øvre etasjen er eit minnesmerke over krutkomplottet; Guy Fawkes blei avhøyrt i dette rommet både før og etter han blei torturert. Den siste fangen i bygningen var Rudolf Hess, som sat der i fire dagar i mai 1941.
St. Peter ad Vincula
St Peter ad Vincula er eit kongeleg kapell med status som Royal Peculiar. Dette var den siste kvilestaden for dei som blei avretta på Tower Green, og for mange som døydde på Tower Hill. Den første kyrkja på staden var soknekyrkje for området utanfor det opphavlege Tower of London, men då Henrik III utvida slottet kom ho innanfor murane. Den noverande bygningen er frå 1519–1520, det vil seie i Henrik VIII si regjeringstid.
Kapellet inneheld ei rekkje monument over offiserar ved Tower og familiemedlemmene deira. Blant kjende personar som er gravlagde der er dronningane Anne Boleyn, Katarina Howard og Jane Grey, og dei to katolske helgenane Thomas More og John Fisher. I 1876 blei leivningane under golvet gravne opp, med dronning Victorias godkjenning. Dei som kunne identifiserast, som Anne Boleyn, blei gravlagd på nytt framfor altaret.
Waterloo Block og Jewel House
Waterloo Block, tidlegare kjend som Waterloo Barracks, er ei brakke med plass til meir enn tusensoldatar. Det bli reist mens hertugen av Wellington var konstabel i Tower, og er i nygotisk stil.
Den vestlege enden er kjend som Jewel House, og har sidan 1967 husa kronregalia.
Royal Fusiliers Museum
Royal Fusiliers Museum ligg i den tidlegare offisersmessa, som no er hovudkvarter for Royal Regiment of Fusiliers. Regimentet blei grunnlagt i Tower i 1685, først for å vakte kanonane ved festninga. Dei blei etter kvart òg brukt i teneste andre stader, og muséet viser historia til regimentet både i Tower og på oppdrag i og utanfor Storbritannia.
St. Thomas's Tower
St. Thomas's Tower står i den ytre muren mot Themsen. Tårnet blei reist av Edvard I mellom 1275 og 1279 for å erstatte Henrik III sitt kongelege husvære i Wakefield Tower. Hallen har blitt rekonstruert, og eit oratorium har fått nytt farga vindaugsglas. Dei har late eitt kammer vere slik det var, slik at ein kan sjå kor mykje romma har forandra seg gjennom hundreåra. I samband med kroninga av Anne Boleyn i 1532 blei det meste av tårnet bygt om slik at høgare hoffmedlemmer kunne få rom der.
Tårnet er mest kjent for porten Traitor's Gate, «Forrædarporten». Gjennom denne kom mange av fangane i Henrik VIII si tid med båt til Tower. Porten blei opna og lukka av ei maskin som blei drive anten av tidevatn eller av hestar, og som når porten ikkje var i bruk kunne brukast til å bore ut kanonløp. Ein kanonverkstad blei oppretta i tårnet. Det var òg ein annan port, ein privat inngang for kongelege som kom elvevegen. Under Edvard III blei denne erstatta av ein ny port i Cradle Tower, like ved Lanthorn Tower.
Well Tower
Well Tower, «Brønntårnet», er kanskje det einaste tårnet utanom White Tower som har behalde det opphavlege namnet sitt. Men det er eit misvisande namn: Det er ikkje nokon brønn i tårnet, men sjakter som ein firte ned bøtter gjennom og henta opp vatn frå Themsen.
Menasjeriet i Lion Tower
Det kongelege menasjeriet blei oppretta på 1200-talet, sannsynlegvis kring 1235 under Henrik III, men kanskje allereie i 1204 under Johan. Dei første dyra blei henta frå eit menasjeri som Henrik I hadde oppretta i 1125 i Woodstock. I 1235 fekk Henrik III tre leoparder i bryllupsgåve – kanskje var det løver ettersom dei to artane ofte blei blanda saman i mellomalderen – frå Frederik II av det tysk-romerske riket. I 1264 blei dei flytta til The Bulwark, som blei døypt om til The Lion Tower. Dette tårnet låg ved den vestlege inngangen til Tower. Under Elizabeth I blei menasjeriet av og til opna for ålmenta. Det er funne ein løveskalle som er karbondatert til mellom 1280 og 1385, noko som tyder at det er det eldste kjende funnet av eit av dei store kattedyra på De britiske øyar.
Innan 1804 hadde menasjeriet blitt opna for publikum på jamleg basis. Det var i denne dyrehagen William Blake såg tigerein som skal ha inspirert han til å skrive diktet The Tyger. Den siste direktøren, Alfred Cops, som tok over i 1822 kom til eit menasjeri som var i forferdeleg dårleg forfatning. Han skaffa nye dyr, og publiserte ein illustrert, vitskapleg katalog. Men dyrehagen sine dagar var snart talde, ettersom London Zoo skulle opne i Regent's Park. Av kommersielle omsyn, omsynet til dyra si velferd og eit ynske om å ruste opp Tower som festning, blei dyra flytta. Dei siste forlét Tower i 1835. Det meste av Lion Tower blei rive, slik at berre porten Lion Gate står igjen.
Veslestabben
Veslestabben er ein isolert nunatak som ligg sentralt på Botnneset på sørsida av Lützow-Holmbukta. Han vart kartlagd av norske kartografar frå flyfoto tekne under Thorshavn-ekspedisjonane i 1936–37, og namngjeven av dei.
Trevor Lawrence
Trevor Lawrence er ein USA-amerikansk saksofonist (baryton- og tenorsaksofonar), komponist, arranger og plateprodusent.
Tower of London
Yeoman Warders
Tower of London er mest kjend internasjonalt for sin Yeoman Warders, for mange meir kjend som «Beefeaters». Dei ber til dagleg ei mørk blå kvardagsuniform med raude striper og monarken sitt monogram i raudt. Når monarken besøkjer Tower, eller Warders er på vakt under ein statsseremoni, ber dei dei tradisjonelle raude uniformene med gullstriper frå Tudor-tida, svært lik dei Yeomen of the Guard ber. Deira opphavlege funksjon var den britiske monarken sine personlege livvakter og fangevaktarar. I dag har the Yeoman Wardens berre seremonielle oppgåver, og fungerer stort sett som turistguidar. Det er pensjonerte offiserar frå hæren og marinen som får stillingane, og det blir omtykt som ei ære.
Den eldste og av dei mest interessante seremoniane på Tower, er «Ceremony of the Keys». Denne seremonielle stenginga av Tower for kvelden har vore meir eller mindre uforandra i 700 år.
Trevor Lawrence
Som studiomusikar har Lawrence spelt med mellom andre Rolling Stones og Paul Butterfield Blues Band.
Som arrangør samarbeidde Lawrence med Etta James i 1962 på det sjølvoppkalla albumet hennar og på Pointer Sisters-albumet So Excited! frå 1982, der han òg var medprodusent.
Tower of London
Yeoman Warders
Blant Yeoman Warders har det gått sport i å presentere den typisk britiske knusktørre humoren for turistane. Dette gjeld særleg når dei skal svare på spørsmål som dei har fått tusen gonger før. Eit par typiske eksempel: Då ein turist spurde kvar dei halshogde folk, svarte vaktaren: «Normalt rett over skuldrene», og då ei kvinne spurte om alle ramnane blei gravlagde på same stad svarte ein vaktar: «Nei, frue, berre dei døde».
Ramnane
Det er ein gammal tradisjon at det skal vere minst seks ramner i Tower of London. Karl II skal ha kravd at dei måtte fjernast, fordi dei forstyrra den kongelege astronomen John Flamsteed mens han arbeidde der (sjå White Tower). Men dette skjedde ikkje, fordi nokon fortalde kongen legenda om at dersom ramnane forlèt Tower, vil White Tower, monarkiet og riket falle. Etter borgarkrigen og avrettinga av Karl I tok kongen ikkje sjansen på å utfordre lagnaden, og fekk i staden flytta observatoriet til Greenwich.
Towers offisielle historikar, Geoffrey Parnell, har ikkje funne nokon skriftleg referanse til ramnane som er eldre enn 1895, men ingen veit når dei først kom og når legenda oppstod. Ville ramnar var tidlegare vanlege i London, spesielt rundt kjøtmarknadene. Det er godt mogeleg at ramnar som levde av avfall frå marknaden ved Eastcheap på eit tidleg tidspunkt begynte å halde til i Tower.
Under andre verdskrigen døydde alle unnateke éin, Grip, av sjokk under bomberaida. Før Tower blei opna opp att i 1946 sørgde ein for å ha seks ramnar på plass.
Det er no åtte ramnar, som har vorte vingeklypte for å hindre dei i å fly avgarde. Dei vert tekne hand om av ein Ravenmaster, ei oppgåve som blir gjeven av ein av Yeoman Warders. Ramnane sine namn, kjønn og alder var pr. november 2006:
I 2006 blei ramnane flytta innandørs ein periode på grunn av frykt for fugleinfluensa, men sidan juli same år har dei gått ute på plenane.
Når ei ramn døyr, blir ho gravlagd på området, og namnet blir føydd til på eit skilt ved grava.
Kronregalia
Kronregalia, eller kronjuvelane, har vore i Tower of London sidan 1303, etter at dei blei stolne frå Westminster Abbey. Det meste skal ha blitt funne att etter kort tid. Etter kroninga av Karl II blei dei låste inn, men publikum kunne få høve til å sjå dei ved å betale ei avgift til vaktaren. Denne ordninga tok slutt frå Thomas Blood stal regalia etter å ha bunde og knebla vaktaren.
Regalia blei så oppbevart i Wakefield Tower i omtrent hundre år. Der blei dei vakta av væpna vakter. Under andre verdskrig blei dei fjerna av tryggleiksomsyn, og skal ha blitt oppbevarte anten i kvelvet til Sun Life Insurance Company i Montreal i Canada saman med Bank of Englands. gullreserve, i Round Tower i Windsor Castle eller i Fort Knox i USA. Windsor er det mest sannsynlege alternativet, ettersom regalia ikkje skal forlate riket.
I 1967 blei dei flytta til eit nytt Jewel House i Tower, der dei framleis er. For mange gjester til Tower er det å sjå kronregalia eit høgdepunkt, og det er ofte lange køar. For å handtere dei mange gjestene, og samtidig kunne varetake tryggleiken, må ein stå på eit rulleband som køyrer sakte forbi regalia.
Kongedømet Romania
Kongedømet Romania var eit kongedøme som omfatta dagens Romania, samt Moldova og delar av dagens Ukraina.
Frå 1859 til 1877 utvikla Romania seg frå ein personalunion av dei to vasallfyrstedøma Moldavia og Valakia under ein enkelt fyrste til eit heilt sjølvstendig kongedøme med eit Hohenzollern-monarki. Etter den første verdskrigen i 1918 vart Transilvania, Aust-Moldova (Bessarabia) og Bukovina slått saman med Kongedømet Romania. Dette store kongedømet vart òg kalla «Stor-Romania». På byrjinga av den andre verdskrigen i 1940 vart Nord-Transilvania, Basarabia og Cadrilater avstått til respektive Ungarn, Sovjetunionen og Bulgaria. Berre Nord-Transilvania vart gjeve tilbake etter krigen var over. I 1947 vart monarkiet avskaffa og erstatta av eit kommunistregime.
Gachnang
Gachnang er ein kommune i distriktet Frauenfeld i kantonen Thurgau i Sveits. Kommunen har innbyggjarar  og eit areal på. Kommunesenteret ligg 465 meter over havet.
Kommunen består av landsbyane Gachnang, Kefikon, Islikon og Niederwiland og grendene Strass og Bethelhausen samt Oberwil med Rosenhuben.
Trillingane
Trillingane er tre nunatakar som ligg 6 nautiske mil (11 km) nordaust for Balchenfjella ved austenden av Sør-Rondane i Antarktis. Dei vart kartlagde av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjevne av dei.
Johnny Lee Schell
Johnny Lee Schell er ein USA-amerikansk gitarist og låtskrivar. Seint i 1960-åra spelte han først med produsenten Norman Petty i Group Axis. I 1970-åra vart han med i rockebandet Baby. Han har òg spelt med mange andre artistar, som Bonnie Raitt på albuma Green Light (1982) og Nick of Time (1989) og Renée Geyer på albumet hennar So Lucky (1981).
Eschenz
Eschenz er ein kommune i distriktet Frauenfeld i kantonen Thurgau i Sveits.
Johnny Lee Schell
I 2015 spelte Schell gitar på Karen Lovely-albumet Ten Miles of Bad Road og i 2016 på Annika Chambers-albumet Wild & Free.
Herdern
Herdern er ein kommune i distriktet Frauenfeld i kantonen Thurgau i Sveits. Kommunen har innbyggjarar  og eit areal på. Kommunesenteret ligg 412 meter over havet.
Kommunen vart skapt i 1998 då den tidlegare kommunen Herden og landsbyen Lanzenneunforn vart slått saman.
Berlingen i Sveits
Berlingen er ein kommune i distriktet Frauenfeld i kantonen Thurgau i Sveits. Kommunen har innbyggjarar  og eit areal på. Kommunesenteret ligg 400 meter over havet.
Diessenhofen
Diessenhofen er ein kommune i distriktet Frauenfeld i kantonen Thurgau i Sveits. Kommunen har innbyggjarar  og eit areal på. Kommunesenteret ligg 397 meter over havet.
Berlingen i Sveits
Han ligg ved Untersee, vestenden av Bodensjøen. Kommunen består av landsbyen Berlingen.
Diessenhofen
Kommunen grensar i vest og nord til Tyskland og kantonen Schaffhausen. I aust ligg distriktet Steckborn, i søraust kommunen Schlatt bei Diessenhofen, og i sør kommunen Basadingen-Schlattingen.
Riku Yamada
Riku Yamada er ein japansk fotballspelar.
Han spela for klubben Omiya Ardija.
Vesleskarvet
Vesleskarvet er ein nunatak i Dronning Maud Land i Antarktis. Vestsida består av ei rekkje klipper, kring 250 meter høge, medan austsida heller gradvis ned til issletta. Den snøfrie og relativt flate toppen gjorde han ideell for å opprette den permanent sørafrikanske forskingsbasen SANAE IV.
Taiyo Koga
Taiyo Koga er ein japansk fotballspelar.
Felben-Wellhausen
Kommunen vart skapt i 1983 då Felben og Wellhausen vart slått saman.
Taiyo Koga
Han spelar for klubben Kashiwa Reysol (2019).
Felben-Wellhausen
Kommunen ligg langs elva Thur. Fram til elva Thur vart regulert i 1880, vart byen ofte råka av flaum. Han består av landsbyane Felben og Wellhausen.
Cauê Cecilio da Silva
Han spela for klubben Omiya Ardija.
Riku Hirosue
Riku Hirosue er ein japansk fotballspelar.
Han spela for klubben FC Tokyo.
Arbeid i fysikk
Om ein løftar ein stein, utfører ein arbeid på steinen, og han får potensiell energi eller stillingsenergi. Om steinen fell utfører tyngdekrafta eit arbeid på steinen, og han får kinetisk energi eller rørsle energi. Ved friksjon går arbeidet over til auka rørsleenergi hos molekyla i stoffet, og den indre energien til lekamen aukar i form av auka temperatur i lekamen.
Arbeid vert målt i newtonmeter (Nm) = joule (J), eller i elektronvolt (eV). (1 eV=1,6 · 10-19 J). Joule er SI-eininga for arbeid.
Om ei konstant kraft med storleik F verkar på eit punkt som flyttar seg lengda d i retninga til krafta, så er arbeidet W gjort av denne krafta lik W=Fd. Til dømes om krafta er 10 newton og lengda er 2 meter, så er arbeidet lik 20 Nm = 20 J.
Den første termodynamikklova seier at når arbeid i termodynamikk vert utført på eit system (og ingen annan energi vert trekt frå på andre måtar), så endrar energitilstanden til systemet seg med same mengd som arbeidet ein utfører.
Einingar
SI-eininga for arbeid er joule (J), som er definert som arbeidet gjort av ei kraft på ein newton over ein avstand på ein meter. Denne definisjonen er basert på Sadi Carnot sin definisjon frå 1824. Stundom vert den ekvivalente eininga newtonmeter (Nm) nytta for arbeid, men dette kan forvekslast med eininga newtonmeter for dreiemoment.
Green Light av Bonnie Raitt
Green Light er det åttande studioalbumet til Bonnie Raitt, gjeve ut i 1982.
Arbeid i fysikk
Einingar
Einingar utanom SI-systemet er mellom anna erg, fot-pund, foot-poundal, liter-atmosfære, hestekraft-time, therm, BTU og kalori. Det er viktig å merke seg at varme og arbeid vert målt med å nytte dei same einingane.
Green Light av Bonnie Raitt
Raitt sa om albumet i 1982: «Det eg ønskte denne gongen var ein kombinasjon av musikken eg nyleg lytta til. Billy Burnette, The Blasters, Rockpile og rockabilly New Wave-miljøet. Eg visste eg måtte kome meg bort frå den glatte stilen eg hadde med Peter Asher-plata. Eg vart litt såra av mangelen på respons på The Glow. Og eg var skuffa over at eg ikkje klarte å lage ei plate som høyrtest ut slik eg ønskte at ho skulle høyrast ut. I studioet Shangri-la ønskte eg å gå tilbake til røtene og til funk-stilen på dei tidlege platene mine, sjølv om eg ikkje var veldig nøgd med korleis dei høyrtest ut heller. Dei høyrdest ut som eg hadde det mykje kjekkare enn eg faktisk hadde. Green Light er det første albumet eg faktisk syns det var moro å lage.»
Arbeid i fysikk
Einingar
Varmekonduksjon vert ikkje rekna som ei form for arbeid, sidan energien vert overført som vibrasjonar i atoma i staden for ei makroskopisk forflytting. Varmekonduksjon kan derimot utføre arbeid med å utvide gass ein ein sylinder, slik som i ein bilmotor.
Green Light av Bonnie Raitt
Green Light fekk betre kritikk enn Raitt hadde fått på fleire år, og kritikaren Robert Christgau skreiv at «på The Glow nektar den noverande kvinnelege tolkaren å døy, og ho gjer ho det betre. Styrken på Green Light går for djup til å stige opp og gripe deg med ein gong, så du kan byrje med 'Me and the Boys'.»
I følgje Raitt kom den meir hardrocka stilen på albumet overraskande på kollegaene hennar.
Medverkande
med:
Arbeid i fysikk
Utrekning
Om ei kraft F som er konstant med omsyn på tida, verkar på ein lekam forflytta langs vektoren d, så er arbeide utført på denne lekamen prikkproduktet av vektorane F og d:
Green Light av Bonnie Raitt
Salslister
Album - Billboard (Amerika)
Arbeid i fysikk
Utrekning
der er vinkelen mellom krafta og forflyttingsvektoren.
Green Light av Bonnie Raitt
Salslister
Singlar - Billboard (Amerika)
Arbeid i fysikk
Utrekning
Medan storleiken og retninga på krafta må vere konstant, kan vegen lekamen ta ha kva form som helst. Arbeidet som vert utført er uavhengig av vegen til sluttpunktet og vert berre avgjort av den totale forflyttingsvektoren. Eit vanleg døme er arbeidet gjort av tyngdekrafta - sjå figuren. Lekamen stig ned langs ei kurve, men arbeidet vert rekna ut frå, som gjev det vanlege resultatet.
Meir generelt, om krafta skapar (eller påverkar) rotasjon i lekamen, eller om lekamen ikkje er fast, så vert forflyttinga av punktet som krafta verkar på nyttast til å rekne ut arbeidet.
I situasjonar der krafta endrar seg over tid, gjeld ikkje lenger likning (1) generelt. Men det er mogeleg å dele rørsla inn i små steg, slik at krafta vert tilnærma konstant for kvart steg, og så uttrykke det totale arbeidet som somme av alle desse stega. Dette vil gje eit tilnærma resultat, som kan forbetrast med å vidare dele rørsla inn i mindre steg (numerisk integrasjon). Det eksakte resultatet får ein som den matematiske grensa til denne prosessen, og den generelle definisjonen nedanfor.
Den generelle definisjonen for mekanisk arbeid er gjeven av det følgjande linjeintegralet:
Uttrykket er eit unøyaktig differensial som tyder at utrekninga av  er vegavhengig og ikkje kan differensierast til å gje. Likning (2) forklarar korleis ei kraft ulik null kan gjere null arbeid. Det enklaste tilfellet er når krafta alltid er vinkelrett til rørsleretninga, slik at integranden alltid er null. Dette skjer i sirkelrørsle. Sjølv om integranden stundom er ulik null, kan han likevel integrerast til null, om han stundom er negativ og stundom positiv.
Høvet for at ei kraft ulik null kan gjere null arbeid illustrerer skilnaden mellom arbeid og ein tilknytt storleik, impuls, som er den integrerte krafta over tid. Impuls måler endringa i rørslemengda til lekamen, ein vektorstorleik som er avhengig av retning, medan arbeid berre tar omsyn til storleiken av snøggleiken. Til dømes om ein lekam i sirkelrørsle gjer ei halv omdreiing, så gjer ikkje sentripetalkrafta noko arbeid, men overfører ein impuls ulik null.
Vesthaugen i Dronning Maud Land
Vesthaugen er ein nunatak med ei høgd opp mot 1400 moh, som ligg 15 nautiske mil (28 km) nordvest for Brattnipane i Sør-Rondane. Han vart kartlagd av norske kartografar i 1946 frå flyfoto tekne under Thorshavn-ekspedisjonane i 1936–37, og i 1957 frå flyfoto tekne under U.S. Navy Operasjon Highjump i 1946-47. Han vart namngjeven av Noreg.
Takuya Hashiguchi
Takuya Hashiguchi er ein japansk fotballspelar.
Han spela for klubben Kashiwa Reysol.
Konosuke Kusazumi
Konosuke Kusazumi er ein japansk fotballspelar.
Han spela for klubben FC Tokyo.
Vørterkaka
Vørterkaka er ein nunatak 1,5 km sør for Bleikskoltane ved søraustenden av Sør-Rondane. Han vart kartlagd i 1957 av norske kartografar frå flyfoto tekne under USN Operasjon Highjump i 1946–47, og namngjeven av dei.
Taichi Hara
Taichi Hara er ein japansk fotballspelar.
Han spelar for klubben FC Tokyo (2019).
Toshiaki Miyamoto
Toshiaki Miyamoto er ein japansk fotballspelar.
Han spela for klubben Kashiwa Reysol.
Göteborg
Göteborg er ein by i Göteborg kommun i Sverige. Tettstaden har nesten ein halv million innbyggjarar og er den nest største byen i Sverige. Göteborg er den femte største byen i Norden. Byen er administrasjonsstad for Västra Götalands län og stiftsstad i Göteborgs stift.
Byen ligg på båe sider av elva Göta älv, ved munningen der elva renn ut i Kattegat. Göteborg vart grunnlagd på initiativ av Gustav II Adolf og fekk bystatus i 1621. Busetnaden i Göteborg har for ein stor del vokse saman med omliggande forstader. Tettstaden ligg hovudsakleg i Göteborgs kommun, men omfattar òg delar av Mölndals kommun og Partille kommun.
Göteborg har ein lang og framgangsrik industri- og handelstradisjon, og nokre av dei mest kjende industrikonserna er Volvo, SKF, ESAB og Hasselblad. Göteborgs hamn er også den største i Norden og ein betydeleg del av den svenske importen og eksporten skjer via Göteborg.
Sibiu
Sibiu (, tysk Hermannstadt; ungarsk Nagyszeben; jiddisk הערמאנשטאדט (Hermanshtadt) eller סזעבען (Szeben)) er ein av dei største byane i Transilvania i Romania med om lag 150 000 innbyggjarar. Han ligg på begge sider av elva Cibin, ei sideelv til Olt. Han er hovudstad i Sibiu fylke og ligg 282 km nordvest for București.
Göteborg
Ustrekking og plassering
Göteborg ligg på båe sider av Göta älv der elva munnar ut i Kattegat. Delane av byen nord for Göta älv ligg på øya Hisingen. Hisingen, som i sør er skild frå fastlandet av Göta älv og i nord av Nordre älv, som er ein arm av Göta älv som òg renn ut i Kattegat, er den fjerde største øya i Sverige og ligg for det meste i landskapet Bohuslän, medan det øvrige Göteborg ligg i Västergötland. Utanfor Göteborg, i Kattegat, ligg Göteborgs skjergard med mange småøyar. Den sørlege delen inngår i Göteborgs kommune, medan den nordlege skjergarden høyrer til Öckerö kommun.
Sibiu
Han er eit av dei største kultur- og religionssentera i Romania og eit viktig trafikknutepunkt sentralt i landet. Byen var tidlegare senter for transilvanske saksarar fram til den andre verdskrigen.
Göteborg
Ustrekking og plassering
Göteborgs utstrekking kan definerast på fleire måtar, ein viktig detalj er at det meste av Göteborgs kommune inngår i tettstaden Göteborg. Tettstad er ein statistisk definisjon på busetnad som er samanhengande. I Göteborg omfattar dette òg einskilde delar av Mölndals kommun og Partille kommun. I Göteborgs kommune finst det òg små tettstader som ikkje inngår i tettstaden Göteborg. Desse ligg framfor alt i dei nordaustlege dela av kommunen og på Hisingen.
Sibiu
Sibiu var europeisk kulturhovudstad i 2007 i lag med Luxembourg.
Göteborg
Ustrekking og plassering
Byen blir stundom kalla Lilla London eller Sveriges framside.
Sibiu
Historie
Byen vart grunnlagd i 1190 av tyske nybyggjarar. Han vart truleg bygd nær ein romerske busetnad som tidleg i mellomalderen heitte Caedonia.
Göteborg
Ustrekking og plassering
Grunngjevinga for at byen er kalla Lilla London er at han vart industrialisert av skutar og engelskmenn på 1800-talet og ein hadde difor på denne tida stor handel med Storbritannia. Dette sette preget sitt på byen. Mange av handelsmennene vart rike, mellom anna Chalmers, Carnegie, Dickson, Hall, Keiller. Formuane deira har i etterkant sett preget sitt på mange av byen sin verksemder.
Sibiu
Historie
På 1300-talet var byen alt eit viktig handelssenter. I 1376 var handverkarane delt i 19 laug. Sibiu var den viktigaste etnisk tyske byen av dei sju byane som gav Transilvania det tyske namnet Siebenbürgen (som tyder sju byar) og var heimstad for Universitas Saxorum, det tyske rådet i Transilvania. På 1600-talet vart Sibiu rekna for å vere den austlegaste byen som var ein del av Europa, og han var òg den austlege endestasjonen for postrutene frå Europa.
På 1700- og 1800-talet vart byen det viktigaste senteret for transilvanske rumenarar.
Den første rumenskeigde banken hadde hovudkvarteret sitt her (Albina Bank). Etter at den rumensk-ortodokse kyrkja vart godteke av Habsburgmonarkiet frå 1860-åra og utover vart Sibiu sete for metropolittbiskop og byen vert i dag framleis rekna som eit av dei viktigaste sentera for den rumensk-ortodokse kyrkja. Mellom revolusjonane i 1848 og 1867 var Sibiu møtestad for den transilvanske dietten, som oppstod etter at Riket gav regionen stemmerett.
Göteborg
Naturreservat
Det finst i dag tolv naturreservat i Göteborgsregionen.
Sibiu
Historie
Etter den første verdskrigen, då Austerrike-Ungarn vart oppløyst, vart Sibiu ein del av Romania. Majoriteten av innbyggjarane var rumenske, men byen hadde òg store grupper med tyskarar og ungararar. Frå 1950-åra fram til 1990 reiste dei fleste tyskarane til Tyskland. Om lag 2000 av tyskarane er igjen i byen i dag, mellom anna den noverande borgarmeisteren Klaus Johannis (2008).
Göteborg
Økonomi
Innbyggjarane i Göteborg si gjennomsnittsinntekt var i 2006 197 800 SEK.
Vegar
Mange av dei vestsvenske vegane møtes i Göteborg. Frå sør kjem frå København og nordfra  frå Oslo. Andre større vegar som møtes i Göteborg er og Riksveg 40.
Trikk
Göteborg er i dag ein av få byane i Sverige som framleis har trikk. Byen vert tent av 12 trikkelinjer. Den nyaste utvidinga blei opna i 2003 og linja går mellom Stampgatan via Ullevi og Scandinavium til Korsvägen. I løpet av 2005/2006 blei 40 nye trikkevogner teken i bruk. Den første trikkelinja i Göteborg var hestesporvegen mellom Brunnsparken og Stigbergsliden som blei opna i 1879. Året etter blei linja forlenga til Drottningtorget. Ytterlegare forlengingar kom til, og omkring 1900 fanst det 4 hestetrikkar. I 1902 blei dei to første elektriske trikkelinjene opna og same år forsvann hestetrikkane.
Pendlartog
Göteborgsregionen har i dag to pendeltoglinjer i retning Alingsås og Kungsbacka, men ei tredje linje er under bygging mot Älvängen. Nokre av Göteborgs pendeltågs-stasjoner er Göteborgs sentralstasjon, Liseberg stasjon samt Sävenäs der det òg finst ein jernbanestasjon for godstrafikk.
Flyplassar
I Göteborgområdet finst det to store flyplassar; Landvetter lufthamn, som ligg nokre mil aust for byen, på Riksveg 40 mot Borås og Göteborg City Airport på Hisingen (tidlegare militærflyplass: Säve flygfält).
Göteborg-Landvetter er nest største i Sverige. Flyplassen blei opna 3. oktober 1977, og erstatta den gamle flyplassen i Göteborgs Lufthamn. Grunnen til at flyplassen fekk namnet Landvetter trass i at han ligg i Härryda sokn var at nabosognet Landvetter hadde eit namn som blei rekna for å vere lettare å uttale for utlendingar. Bokstaven ä er internasjonalt gangbar berre i Norden og i tyskspråklege område.
Før Ryanair starta sine flygingar frå GCA hadde flyplassen ca. 9 000 passasjerer per år, medan trafikken i 2005 økte til ca. 500 000. Mengda er venta å auke sidan fleire andre selskap har snakka om å etablere seg der. GCA har kapasitet til å tene fly som Boeing 767, Airbus A320 og andre liknande fly.
Luftforureining
Göteborg er den byen i Sverige som har størst problem med luftforureining. I følge EUs luftkvalitetsdirektiv kan døgnsverdien for NOx-nivåa (NO2) 60 mg/m3 berre overskridast 7 gonger i året. I Göteborgs kommune blei desse nivåa overskridde meir enn 7 gonger berre i januar 2006.
Kazuna Takase
Kazuna Takase er ein japansk fotballspelar.
Göteborg
Luftforureining
I 2005 gjekk ein òg over grensene for partiklar PM10 på enkelte stader i Göteborgs kommune.
Kazuna Takase
Han spela for klubben FC Tokyo.
Göteborg
Nedbør
Kjelde: Statistisk Årsbok 2005
Utdanning
I Göteborg, som er ein av dei største studentbyane i Sverige, finst det eit universitet og ein høgskule, Göteborgs Universitet respektive Chalmers tekniska högskola. Chalmers har to campus, i Johanneberg samt på Lindholmen, og utdannar doktorar, lisensiatar, sivilingeniørar, arkitektar, ingeniørar, teknologi kandidatar og nautikerar. I 2001 blei IT-universitetet i Göteborg starta som eit samarbeid mellom Chalmers og Göteborgs Universitet. Her er all IT-utdanninga no samla. I 2006 rekna ein med at det fanst ca. 61 000 studentar i byen.
Første læringsanstalt
I 1630 starta byens trivialskola under namnet "Allmän skola till ungdomens undervisning i bokliga konster". Frå 1634 hadde han tilhald i eit trehus på domkyrkjeplassen på hjørnet av Västra Hamngatan og Kungsgatan. Ved hjelp av eit gåvebrev frå dronning Kristina den 27. mars 1647 blei skulen utbygd til å omfatte eit gymnasium som fekk namnet «Götheborgs Kungl. Gymnasium».
Vorta
Vorta er ein isolert nunatak kring 5 nautiske mil (9 km) aust for Brattskarvet i H.U. Sverdrupfjella i Dronning Maud Land. Han vart fotografert frå lufta av Den tyske antarktisekspedisjonen (1938–39). Han vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59 og namngjeven av dei.
Tsubasa Terayama
Tsubasa Terayama er ein japansk fotballspelar.
Han spela for klubben FC Tokyo.
Kazuki Tanaka
Kazuki Tanaka er ein japansk fotballspelar.
Han spela for klubben FC Tokyo.
Hüttlingen i Sveits
Hüttlingen er ein kommune i distriktet Frauenfeld, i kantonen Thurgau i Sveits. Kommunen har innbyggjarar  og eit areal på. Kommunesenteret ligg 411 meter over havet.
Kommunen ligg ved nordfoten av Wellenberg. Han består av landsbyen Hüttlingen og busetnadane Eschikofen, Harenwilen og Mettendorf.
Hüttwilen
Hüttwilen er ein kommune i distriktet Frauenfeld i kantonen Thurgau i Sveits. Kommunen har innbyggjarar  og eit areal på. Kommunesenteret ligg 455 meter over havet.
Kommunen ligg i Seebachtal mellom Frauenfeld og Diessenhofen. Han vart skapt i 1997 frå dei tidlegare kommunane Hüttwilen, Nussbaumen og Uerschhausen.
Innsjøane Nussbaumersee, Hüttwilersee og Hasensee ligg i kommunen.
Homburg i Sveits
Homburg er ein kommune i distriktet Frauenfeld i kantonen Thurgau i Sveits. Kommunen har innbyggjarar  og eit areal på. Kommunesenteret ligg 591 meter over havet.
Kommunen ligg i sørsida av Seerücken-åsane og nord for Müllheim.
Lipe Veloso
Lipe Veloso er ein brasiliansk fotballspelar.
Han spela for klubben FC Tokyo.
Ryoichi Imamura
Ryoichi Imamura er ein japansk fotballspelar.
Koki Hasegawa
Koki Hasegawa er ein japansk fotballspelar.
Han spela for klubben FC Tokyo.
Ryoichi Imamura
Han spela for klubben FC Tokyo.
Mammern
Mammern er ein kommune i distriktet Frauenfeld i kantonen Thurgau i Sveits ved Bodensjøen. Kommunen har innbyggjarar  og eit areal på. Kommunesenteret ligg 400 meter over havet.
Kommunen ligg ved Untersee i Bodensjøen, 4 km aust for Stein am Rhein. Han består av landsbyen Mammern og grendene Klingenzell og Neuburg.
Rob Fraboni
Rob Fraboni er ein USA-amerikansk plateprodusent og lydteknikar, kjend for arbeidet sitt med Bob Dylan, The Band, Eric Clapton, The Rolling Stones, Tim Hardin, The Beach Boys, Joe Cocker og Bonnie Raitt, og som visedirektør i Island Records der han hadde ansvaret for ommastringa av heile katalogen til Bob Marley. Han produserte filmmusikken til Martin Scorsese-filmen The Last Waltz, med ei rekkje rockestjerner. Han bygde og designa det legendariske studioet Shangri-La i Malibu etter spesifikasjonane til Bob Dylan og The Band. Han vart omtalt som eit «geni» av Keith Richards i sjølvbiografien hans Life.
Jakkit Wachpirom
Jakkit Wachpirom er ein thailandsk fotballspelar.
Han spela for klubben FC Tokyo.
Kan Kobayashi
Kan Kobayashi er ein japansk fotballspelar.
Han spela for klubben FC Tokyo.
Norane
Norane (lokalt Noradn) er ei rekkje bygder i Sogndal kommune i Vestland. Dei ligg på rad og rekkje innover Norafjorden frå Fatlaberget til Stedjeberget. Midt i ligg Uri (steinura) som deler dei utanføre med dei innanføre. Ved folketeljinga i 2001 budde det 645 personar i Norum delområde. Bygdene er frå ytst til inst: Ytre og Indre Slinde, Nornes, Ylmeim, Fimreite på sørsida, Ylvisåker, Fardal, Øvstedalen og Øyragrendi.
Norane har ein eigen skule som heiter Norane skule, og har kring 45 elevar fordelt på klassestega 1.- til 7.
Norane er òg eit kyrkjesokn i Indre Sogn prosti, men namnet på soknet vert skrive Norum. Soknekyrkja heiter Norum kyrkje og er frå 1863. Ho står på Ylmeim, og fram til ei gong på 1800-talet heitte soknet det same som staden der kyrkja stod. Namnet har hatt ulike skrivemåtar, som Ølmheim, Ylmheim, Ylmeim.
Kei Chinen
Kei Chinen er ein japansk fotballspelar.
Han spelar for klubben Kawasaki Frontale (2019).
Tabinas Jefferson
Tabinas Jefferson er ein japansk fotballspelar.
Han spela for klubben Kawasaki Frontale.
Rhayner Santos Nascimento
Rhayner Santos Nascimento er ein brasiliansk fotballspelar.
Han spela for klubben Kawasaki Frontale.
Traktor
Ein traktor er eit køyretøy som er laga for å drive ulike arbeidsreiskap i jordbruk og skogbruk, og for å dra tunge lass på ujamt og lite berekraftig underlag. Hjula har stor diameter og breidd og er utstyrte med mønster utforma for å gje godt feste utan å riva opp overflata. Kraftoverføringa har låg utveksling for å gje stor trekkraft og dei fleste traktorane går ikkje fortare enn 30 – 40 km/t. For å auka bereevna og markgrepet er lufttrykket i hjula lågt, slik at dekka formar seg etter underlaget.
Ordet traktor kjem frå det latinske ordet trahere som tyder å dra. Eit alternativt opphav er at det er ei samanskriving av dei engelske orda traction og motor. Det kjem av at dei første traktorane vart på engelsk kalla traction engines.
Den fyrste traktoren i Noreg kom til landet 17. mai 1908. Det var ein Ivel. Eigaren var Isach Coldevin på Dønnesgarden, på Dønna, litt nord for Sandnessjøen i Nordland fylke. Den fyrste traktoren som kom til Island var ein Avery. Han kom til Akranes i 1918 og vart nytta til å pløya med.
Oppbygging
På dei fleste traktorar er motorblokka, girkassen og bakakselen laga av kraftig dimensjonert støypejarn og bolta saman til ei stiv berande eining. Bakakselen har ikkje fjøring, men på grunn av at dekka har lågt lufttrykk kompenserer dei til dels for mangelen på fjører. Framakselen har som oftast heller ikkje fjøring, men er pendlande opphengt på midten. Eldre tyske traktorar hadde ofte fjøring på framakselen, i form av ei tverrliggjande bladfjør. At traktorar ikkje har fjøring på bakakselen heng saman med at det ville gjera det vanskelegare å halda reiskapen på rett arbeidsdjupn.
Store rammestyrte traktorar er bygd med ramme, på same måte som anleggsmaskinar. Det finst òg nokre store traktorar, med fire like store hjul utan rammestyring som er bygd med ramme. Nokre få av desse, som er berekna på transport, er utstyrte med fjøring på begge akslar. Dei kan då nyttast i hastigheiter opp til 70 – 80 km/t.
Motor
Ein traktor er laga for å dra arbeidsreiskap som skal brukast i jordbruket, og motor og kraftoverføring er konstruerte deretter. Ein traktormotor må, i motsetnad til ein bilmotor, tola at det vert teke ut stor effekt over lang tid. Traktormotorar er difor kraftigare dimensjonerte og har lågare turtal enn bilmotorar, noko som òg fører til at dei har gode seigdragingseigenskapar.
Moderne traktorar er utstyrte med dieselmotor, som er driftssikre og har gode seigdragingseigenskapar. Ein dieselmotor har om lag dobbelt så stor kompresjon som ein forgassarmotor, noko som fører til betre virkningsgrad enn forgassarmotorar. På grunn av høgare trykk er kreftene som verkar på dei bevegelege delane større enn for forgassarmotorar, så dieselmotorar må verte dimensjonert kraftigare enn forgassarmotorar. Men ettersom ein traktor likevel må ha ei viss vekt for å overføra motoreffekten til trekkraft er ikkje den større vekta så kritisk.
Mange traktormotorar er utstyrte med turboladar. Desse har ein kompressor som vert driven av eksosen, ved hjelp av eit turbinhjul plassert på same aksling som kompressorhjulet. Turboen roterer med opp til 90 000 o/min og pressar luft inn i sylinderen under trykk, slik at sylinderen vert fylt med meir luft. Meir luft betyr høgare molekyltettleik (meir oksygen), så ein kan brenna meir drivstoff. Bruk av turboladar fører til auka effekt i høve til sylindervolumet og betre brenseløkonomi. Når turboen komprimerte lufta vert ho oppvarma og utvidar seg. Nokre av dei største traktorane er difor utstyrte med ladeluftkjølar, som kjøler ned lufta frå turboen før ho går til sylinderen. Resultatet er større effekt. Bruk av turboladar og ladeluftkjølar medfører at ein tek ut større effekt per sylindervolum, noko som aukar belastningane på motoren og reduserer levetida om motoren ikkje er konstruert for bruk av turboladar.
Artikkelen traktormotor har meir detaljar om dette emnet.
Drivverk
Medan dei fyrste traktorane hadde berre eitt gir i kvar retning (enkelte hadde ikkje revers heller) har moderne traktorar ofte fleire titals gir. Dette gjer at motoren kan arbeida med optimalt turtal, uavhengig av køyrefarten. I tillegg til at dette reduserer drivstofforbruket, vert òg slitasjen mindre.
Tidlegare var ikkje girkassen på traktorane synkronisert fordi usynkroniserte girkassar var meir solide og at traktoren som oftast stod i ro ved skifting av gir likevel. Viss ein ville skifta gir i fart var det naudsynt å dobbeltklutsja og gje mellomgass ved nedgiring og å dobbeltklutsja ved oppgiring. Utover 70-talet vart det meir og meir vanleg med synkronisert girkasse. Det kom òg hydrauliske to-trinns snøggir, som gjorde det mogleg å skifta gir utan å nytta koplingspedalen. Desse vart etter kvart utvida til fleire trinn og i dag har nokre traktorar trinnlaus utveksling.
Av di traktorane som oftast ikkje har fjøring var maksfarten for traktorar lenge avgrensa til 25–30 km/t, men i dag er det mange traktorar som kjem opp i 40–50 km/t, noko som gjer dei konkurransedyktige med lastebiltransport over korte avstandar. Desse har ofte fjøring på framakselen. Det finst òg nokre (store) traktorar med fjøring på alle hjula, med ein maksimalfart på rundt 80 km/t.
Moderne landbrukstraktorar er ofte utstyrte med firehjulsdrift. Dette aukar trekkrafta på sleipt og glatt underlag og fører til betre framkomstevne. At det er drift på framhjula gjer det òg lettare å styra traktoren i sidehellingar og på glatt underlag. Ein annan føremon er at framakslingar med drift vil bremse når ein bremsar bakakselen, noko som aukar sikkerheita ved køyring med tilhengar. Ved bruk av frontmontert reiskap, som til dømes frontlastar, er firehjulsdrift svært nyttig sidan marktrykket på bakakselen vert svært lågt og kan føre til dårleg framkommelegheit.
Bremsar
Tidlegare var det vanleg med trommelbremsar, som ofte var plasserte heilt ute ved hjula. Trommelbremsen var utsett for slitasje og kravde etterjustering får å ta jamt på begge sider. Trommelbremsane var innkapsla, men innkapslinga var ikkje heilt tett. Det kunne difor vera eit problem at det kom vatn inn til bremsane, noko som førte til at dei tok ujamt. Om det kom jord eller sand inn i dei førte det til auka slitasje.
På 1960-talet vart det vanleg med innkapsla tørre skivebremsar. Desse hadde to skiver med bremsebelegg som snudde utover mot plane plane stålflater i bremsehuset. Når ein bremsa vart skivene roterte i høve til kvarandre og pressa frå kvarandre av stålkuler som låg i spor i plata. Nokre traktorar hadde tørre skivebremsar plasserte heilt ute ved hjula, medan dei på andre var plasserte på ein tverrliggande aksling før bakakselen, der differensialen òg var plassert. Denne akslingen roterte fortare enn bakakslingen, så dreiemomenter var lågare enn på bakakslingen. Tørre skivebremsar var sjølvjusterande og meir slitesterke enn dei tidlegare trommelbremsane, men bremsebelegget måtte likevel byttast ut etter ei tid.
Alle moderne traktorar er utstyrte med styrebremsar, slik at det er mogleg å bremsa berre eit hjul. På det viset kan ein gjera krappare svingar enn når ein styrer berre med framhjula. Styrebremsane er òg svært nyttige når framhjula ikkje får skikkeleg feste, til dømes på sleipt underlag eller når traktoren har tungt lass bak og vekta på framhjula er lita. Når traktoren er utstyrt med halvbelte er det i stor grad naudsynt å nytta styrebremsane. På landbrukstraktorar er det køyrebremsane som vert nytta som styrebremsar. Sjølv om moderne traktorar har slitesterke bremsar er dei ikkje berekna på at styrebremsane skal nyttast kontinuerleg, som dei ofte vert ved bruk av halvbelte i skogen. Styrebremsane bør berre nyttast ved låg fart. Dei vert vanlegvis manøvrerte med to bremsepedalar, ein for kvar side. Når ein nyttar styrebremsane vert berre den eine pedalen nytta og ved køyring på veg vert pedalane kopla saman. Det er viktig at ein kontrollerer at bremsane er like kraftige på begge sider nå pedalane er samankopla.
Traktorar utan firehjulsdrift har ikkje bremse på framhjula. På firehjulsdrivne traktorar med mindre framhjul enn bakhjul er det noko ulike løysingar i bruk for å bremsa framhjula. På nokre traktorar vert framhjula bremsa av bremsane på bakakselen, via kraftoverføringsakselen. Dei vil då berre fungera når firehjulsdrifta er innkopla. På nokre traktorar vert difor firehjulsdrifta kopla inn automatisk når ein bremsar. Andre har separate skivebremsar på framakselen, som går på saman med bremsane på bakakselen.
På mange traktorar vert køyrebremsane òg nytta som parkeringbrems, ved at dei vert låst med ein spak. Det finst òg døme på separate parkeringsbremsar, som kan vera utforma som bandbremsar.
Hydraulikk
Moderne traktorar er utstyrte med hydraulisk trepunktsoppheng, Fig. 8. Dette gjer at traktor og reiskap vert ei eining og reiskapen kan lyftast ved enden av teigen og ved transport. Så godt som alle moderne traktorar har hydraulisk trepunktsoppheng med automatisk djupnkontroll, som held reiskapen på rett arbeidsdjupn uavhengig av ujamnheiter i terrenget. Mange større traktorar har òg trepunktsoppheng framme, Fig. 9, slik at dei kan utføra to arbeidsoperasjonar om gongen.
Ein viktig eigenskap ved automatisk djupnkontroll er at det aukar markgrepet. Ved pløying, til dømes, vert plogen justert slik at han søkjer seg nedover. For å halda konstant arbeidsdjupn lyt, i fylgje Newton si tredje lov, den oppoverretta krafta vera like stor som den nedoverretta krafta. Så når plogen vert lyfta opp med ei bestemt kraft vil ei tilsvarande kraft vera retta nedover og trykkja drivhjula hardare mot marka, slik at marktrykket og dermed grepet aukar.